АҞӘА, абҵара 10 – Sputnik. Аԥснытәи ашьапылампылтә команда "Олимпик" актәи аҭыԥ аннакылеит ашьапылампылтә лига "8 на 8" атурнир аҿы. Уи ала Урыстәыла ачемпионат ахь амҩа аартхеит ҳәа Sputnik иазеиҭеиҳәеит акоманда акапитан Рамин Барганџьиа.
"15 хәмарра мҩаԥаагеит. Иааира-цыԥхьаӡа хԥа-хԥа очко ҳауан, аиҭахаразы – акы. Абас, маҷ-маҷла актәи аҭыԥ аҟынӡа ҳнеиит", - иҳәеит иара.
Атурнир мҩаԥысуан нанҳәа 9 инаркны абҵара 8 рҟынӡа.
Аԥснытәи акоманда "Олимпик" атурнир аихшьаалақәа рыла Урыстәыла ачемпионат "8 на 8" ахь амҩа ылнахит. Заанаҵтәи аинформациала ачемпионат мҩаԥысраны иҟоуп хәажәкырамзазы Адлер.
"Олимпик" шьаҭаркын 2019 шықәса рзы. "Олимпик" хынтәуп ашьапылампылтә лига "8 на 8" аҽаланархәуеижьҭеи. Уаанӡа ахԥатәи аҭыԥ аннакылахьан.
Ашьапылампылтә лига "8 на 8" аҿы ихәмаруа акомандақәа ааҩык алахәылацәа рымоуп.
АҞӘА, абҵара 25- Sputnik. Урыстәыла азхиоуп Аԥсныҟа афымцалашара аашьҭра ԥхынҷкәын акы инаркны, абри атәы аанацҳауеит Аекономика аминистрра апресс-маҵзура.
Урыстәыла аган ишьақәнырӷәӷәоит атехникатә ҟазшьа змоу ауснагӡатәқәа шынагӡоу Урыстәылантәи Аԥсныҟа афымцалашара аиуразы, абри атәы еилкаахеит аенергетика аминистрраҟны имҩаԥгаз аиҿцәажәарақәа рышьҭахь.
Аԥснынтә аилатәара далахәын аԥыза-министр ихаҭыԥуаҩ, аекономика аминистр Кристина Озганԥҳа.
Абҵара 25 рзы еилкаахеит Аԥсны афымцалашара арцәара аамҭа ԥшь-сааҭк рҟынтәи ҩ-сааҭк рҟынӡа иркьаҿхоит ҳәа.
Иара убас шәаԥхьар ҟалоит:
Аԥсны акоронавирус аламырҵәаразы аԥкра ҿыцқәа ирыцҵоуп ажьырныҳәа 12-нӡа. Аусдҵа ҿыц инақәыршәаны ареспубликаҿы азин ыҟам ашколқәраҟынӡатәии азеиԥшҵаратәи еиҿкаарақәа русура урҭ реиҿкаара-зинтә формеи рхатәтәратә формеи ирыхьмырԥшыкәа.
"Аиашазы, ашкол ахь ҳцоит ҳәа агәаанагара ҳаман. Ахәыҷы ҿыц ашкол ахь данцо еиԥш ҳгәы ҳыҭхыҭуа ҳазыԥшын, аха алаҳәара иҟарҵаз даара иуадаҩны иҳадаҳкылеит. Аҵара аус даара ихьысҳан ацара иалагеит. Зынӡаск ҵарада, уи агәыбзиара аус иаҩызоуп. Ҳашкол ахәыҷқәеи ҳареи зынӡаск еимадарак ҳабжьам ҳәа сызҳәом. Излауала аурокқәа еиҭаҳәаны ахәыҷқәа ираҳҭоит, аха ари апроцесс даара иуадаҩны ицоит. Избанзар, ицәгьоуп ахәыҷқәа ҭелла рацәажәара, уи ишуҭаху иузнагаӡом. Ҳгәы иаанагон ахәыҷқәа хымш-хымшла аҵара ҵарахьы ииасуеит ҳәа, аха иалымҵызар акәхап. Ас ҳашцо сыздыруам. Ахәыҷқәа аҭелқәа рыла аурок ҿыцқәа раҳҭоит. Аха аҳасабрақәа ахимиа, афизика, алгебра амаҭәарқәа рыла даара иуадаҩуп. Ҳара ҳашкол арҵаҩцәа зегьы ақәшаҳаҭуп аԥхынра аусура, даҽа хымз ҳауеит. Егьыс ҳхәыҷқәа аҵара ҳәа ирҵаз акгьы иҟам", - лҳәеит Џьапуаԥҳа.
Аҟәатәи ахәбатәи абжьаратә школ аҟны ааӡаратә ус аиҿкааҩ ахәыҷқәа аҩбатәи ашықәс азы рааныжьреи, аҭаацәа аԥара ахшәааны ахәыҷқәа арҵаҩцәа рахь рышьҭреи азы иҟоу ацәажәарақәа рзы лгәаанагара лҳәеит.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.